Jacob Grimm
Jakobas Grimas (Jokūbas, vok. Jacob Grimm, pilnas vardas vok. Jacob Ludwig Karl Grimm kartais Carl, 1785 m. sausio 4 d. Hanau – 1863 m. rugsėjo 20 d. Berlynas) – vokiečių kalbininkas, tautosakininkas, pasakininkas, rašęs kartu su broliu Vilhelmu Grimu, juristas. Broliai Jakobas ir Vilhelmas dažniausiai yra neskiriami ir vadinami Broliais Grimais. Jakobas Grimas suformulavo ir ištyrė dėsnį, kuris buvo pavadintas jo vardu – Grimo dėsniu. Parašė vokiečių kalbos etimologinį žodyną – „Vokiečių žodynas“ (vok. Deutsches Wörterbuch) bei mokslinį veikalą – „Vokiečių mitologija“ (vok. Deutsche Mythologie).